google/wiki40b huggingface dataset:
निश्चेतनता

चिकित्सा के क्षेत्र में निश्चेतनता (Coma = गहरी नींद) असामान्य गाढ़ी तंद्रा की दशा है, जो किसी रोग के काल में या उसके फलस्वरूप किसी विषम आघात से उत्पन्न हो सकती है। इसमें चेतना पूर्णत: नष्ट हो जाती है और बहुत काल तक वैसी निश्चेतनता की दशा बनी रहती है। किसी भी बाह्य उद्दीपन से रोगी की निश्चेतनता दूर नहीं की जा सकती। कोमा की दशा में व्यक्ति जगाया नहीं जा सकता; दर्द या प्रकाश आदि से उस पर कोई असर नहीं होता; निद्रा-जागृति का चक्र का इससे कोई सम्बन्ध नहीं है; व्यक्ति ऐच्छिक क्रियाएँ करना बन्द कर देता है।

सामान्य चिकित्सा

निश्चेतनता के रोगी की सतर्क देखभाल बहुत आवश्यक है। रोग के अतिरिक्त उसको अन्य कई प्रकार से हानि पहुँच सकती है। प्राथमिक चिकित्सा में निम्नलिखित बातों पर अवश्य ध्यान देना चाहिए :
1. श्वास मार्ग को स्वच्छ और खुला रखना आवश्यक है। रोगी को करवट के बल लिटाना चाहिए, पीठ के बल नहीं। जिह्वा को सामने खींचकर रखना चाहिए जिससे वह पीछे गिरकर श्वास मार्ग को रोक न दें और बगल के दाँतों से कट न जाए। स्राव भी गले में एकत्र न होने पाए। ऑक्सीजन भी दिया जा सकता है।
2. रोगी का निर्जलीकरण रोकने के लिए उसे पर्याप्त मात्रा में पानी पिलाना चाहिए। आवश्यक होने पर अंत: शिरा द्वारा द्रव दिया जा सकता है।
3. रबर की नासिकानलिका (nasal tube) द्वारा, रोग के दीर्घकालिक होने पर, उच्च कैलोरी वाला आहार पर्याप्त मात्रा में देना उचित है।
4. त्वचा, कोष्ठवद्धता और आँतों की ओर भी ध्यान देना चाहिए
रोगी को अस्पताल या किसी डॉक्टर के पास शीघ्र ही पहुँचा देना चाहिए और डॉक्टर से प्रत्यक्ष देखा हुआ सारा हाल बता देना चाहिए।
कारण के निदान पर चिकित्सा निर्भर करती है। भिन्न भिन्न कारणों के अनुसार चिकित्सा के आयोजन भी भिनन होते हैं। कारण की ठीक जानकारी तथा विशेष चिकित्सा के लिए विशिष्ट परीक्षाएँ, जैसे शर्करा के लिए मूत्र परीक्षा, रुधिर दाब, कटि वेधन (lumbar puncture) इत्यादि आवश्यक हैं।
अवसर्पिणी

अवसर्पिणी, जैन दर्शन के अनुसार सांसारिक समय चक्र का आधा अवरोही भाग है जो वर्तमान में गतिशील है। जैन ग्रंथों के अनुसार इसमें अच्छे गुण या वस्तुओं में कमी आती जाती है। इसके विपरीत उत्सर्पिणी में अच्छी वस्तुओं या गुणों में अधिकता होती जाती है।

पंचम काल

अवसर्पिणी के पांचवें काल (दुशमा) को आम भाषा में पंचम काल कहा जाता है। जैन ग्रंथों के अनुसार वर्तमान में यह ही काल चल रहा है जो तीर्थंकर महावीर की मोक्ष (निर्वाण) प्राप्ति के ३ वर्ष और साडे आठ माह बाद वर्तन में आया था। इस अवधि के अंत में, मनुष्य की अधिक से अधिक ऊंचाई एक हाथ, और उम्र बीस साल की रह जाएगी। भरत चक्रवर्ती ने इस काल से संबंधित १६ स्वप्न देखे थे। इन स्वप्नों का फल तीर्थंकर ऋषभनाथ द्वारा समझाया गया था।
करीब करीब सिंगल

करीब-करीब सिंगल फिल्म की कहानी एक 35 साल की उम्र की विधवा महिला जया (पार्वती थिरूवोथु) और 40 साल की उम्र के कवि योगी (इरफ़ान ख़ान) के इर्द गिर्द घूमती है। जया और योगी की मुलाकात एक डेटिंग साइट पर होती है उसके बाद ये एक कॉफी शॉप पर मिलते हैं। योगी अपनी 3 पुरानी गर्लफ्रेंड से मिलाने जया को लेकर सफर पर निकलता है जो देश के अलग अलग शहरों में रहती हैं।
सर्वर साहिब

जीवन रॆखा

1916 को भारत की राज्य केरल कॆ त्रिशूर में पैदा हुए। इनका पूरा नाम सय्यद मुहम्मद था और लॆखन-नाम सरवर था। 1942 में मद्रास यूनिवर्सिटी से अदीब फ़ाज़िल की डिग्री प्राप्त की। इसके पश्चात तलाशेरी ब्रन्नन कॉलेज में अध्यापक कॆ रूप से अस्थायी त़ौर पर पढ़ाया। इसके पश्चात तलाशेरी में सेंट जोज़ेफ हाय स्कूल में २ साल तक पढ़ाया। 1944 से 1971 तक मलप्पुरम (Malappuram) सरकारी हाय स्कूल में उर्दू शिक्षक के तौर पर काम किया।

महत्वपूर्ण रचनायॆं

इन्होने सबसे पहले गंचा नामक मासिक में बच्चो के लिय बाल-कथाएँ लिखीं। जवाहर साहब बंग्लोरी के दॆहांत पर मर्सिया (विलाप गीत) भी लिखा। इनका पहला रचना समाहार अर-मुग़ाने-केरला 1970 में छपा था। 49 पद्यों वाला कविता संग्रह नवाऐ सरवर 1988 में जारी हुआ। इसके अतिरिक्त वैकम मुहम्मद बशीर, एम॰ टी॰ वासुदेव नायर आदि प्रसिद्ध साहित्यकारों की कहानियाँ उनके द्वारा उर्दू में अनुवादित करके छपी हैं।

मृत्यु

जीवन के अंतिम दिन इन्होंने एकांत में बिसारॆ। 4 सितम्बर 1994 को इन्होंने इस दुनिया को अलविदा कह दिया।
ख़ुर्शीद महमूद कसूरी

ख़ुर्शीद महमूद कसूरी (जन्म १८ जून १९४१) पाकिस्तान के विदेश सेवा विशेषज्ञ, राजनीतिज्ञ और राजनयिक हैं जो नवम्बर २००२ से नवम्बर २००७ तक पाकिस्तान के विदेश मंत्री रहे।
इडर के प्रताप सिंह

प्रशासक और रीजेंट

1878 से 1895 तक, प्रताप सिंह ने 1873 में अपने पिता की मृत्यु के बाद जोधपुर के मुख्यमंत्री के रूप में सेवा की और उनके सबसे बड़े भाई सिंहासन के उत्तराधिकार बन गए थे। 1895 में अपने भाई की मृत्यु के बाद, उन्होंने अपने पन्द्रह वर्षीय भतीजे को उत्तराधिकारी के लिए 1898 तक सिंहासन के रूप में सेवा की, फिर 1911 से 1918 में अपने भतीजे के लिए और अंत में 1918 में अपने दूसरे भतीजे के लिए अपनी मृत्यु तक कुल मिलाकर, प्रताप सिंह ने चार दशकों से जोधपुर के चार शासकों की सेवा की थी। 1901 में इडर के शासक की मृत्यु के बाद, प्रताप सिंह उस राज्य के महाराजा गए थे, 1902 से जब तक उन्होंने 1911 में जोधपुर लौटने के लिए इस्तीफा दे दिया। ये कई बार यूरोप गए क्योंकि रानी विक्टोरिया और उनके परिवार के काफी करीब थे, इन्होंने साथ ही 1887 से 1910 तक एडवर्ड सेवन के लिए सहायक-डे-शिविर के रूप में भी सेवा की थी। इन सबके के अलावा ये विशेष रूप से ब्रिटेन के जॉर्ज वी के काफी नजदीक थे।

सैनिक का साम्राज्य

1878 में जोधपुर रिसंदा में कमीशन, प्रताप सिंह ने द्वितीय आंग्ल-अफ़ग़ान युद्ध के दौरान सहायता की और डिस्पैच में भी इसका उल्लेख किया है। 1887 में उन्हें लेफ्टिनेंट-कर्नल में पदोन्नत किया गया था, 1897 में इन्हें जनरल एलिस के अधीन रखा गया था और 1898 में जनरल विलियम लॉकहार्ट के तहत तिरह अभियान में इन्होंने कार्य किया, जिसके दौरान ये घायल हो गये थे। उसी वर्ष एक माननीय कर्नल के लिए इन्होंने प्रचार किया था, उन्होंने बॉक्सर विद्रोह के दौरान जोधपुर दल को आज्ञा दी और उन्हें ऑर्डर ऑफ द बाथ (केसीबी) के मानद नाइट कमांडर के पद पर पदोन्नत किया गया। 1901 के अंत में उन्होंने लॉर्ड कर्जन के तहत इंपीरियल कैडेट कोर के मानद कमांडेंट के पद को स्वीकार किया और उन्हें 9 अगस्त 1902 को मेजर जनरल के मानद रैंक में पदोन्नत किया गया। यहां तक ​​कि 70 के एक बुजुर्ग आदमी के रूप में, सर प्रताप ने 1914-1915 तक फ़्रांस और फ्लेन्डर्स के प्रथम विश्व युद्ध और हाइफ़ा और अलेप्पो में फिलिस्तीन मैंडेट में अपनी रियासतों को वीरतापूर्वक सहायता की थी। उन्हें 1916 में लेफ्टिनेंट-जनरल में पदोन्नत किया गया था।

अंतिम वर्ष 1911-1922

1911 में, प्रताप ने अपने दत्तक पुत्र और भतीजे, दौलत सिंह के पक्ष में इडर के गदी (सिंहासन) का त्याग कर दिया। अपनी युद्धकालीन सेवा और जोधपुर के रीजेन्ट के रूप में अंतिम कार्यकाल के बाद, 4 सितंबर 1922 को सिंह जोधपुर में निधन हो गया।
मिलारेपा

मिलारेपा (तिब्बती: རྗེ་བཙུན་མི་ལ་རས་པ, Wylie: rje btsun mi la ras pa) (1052 ई. – 1135 ई.) तिब्बत के सबसे प्रसिद्ध योगियों तथा कवियों में से एक थे।वहां से चला गया, लेकिन वह बच्चा वहीं खड़ा रहा। जब मिलारेपा ने जुताई का काम पूरा कर लिया, तो वह वहीं एक तरफ हैरानी से भरा खड़ा हो गया, क्योंकि उसे पता नहीं था कि अब करना क्या है। वह बच्चा उसके पास आया और बोला, ‘अब तुम अंदर आ सकते हो।’ वह बच्चा उसे मार्पा के घर में ले गया और तब उसे अहसास हुआ कि वह दरअसल, मार्पा का ही बेटा था।
फिर मार्पा ने मिलारेपा से कई तरह की शारीरिक गतिविधियां करवाईं। कुछ देर के बाद मिलारेपा ने झुककर मार्पा से कहा, ‘मैं आपसे धर्म की दीक्षा चाहता हूं। मैं एक ऐसी प्रणाली, ऐसी क्रिया की तलाश में हूं, जो मुझे इसी जन्म में ज्ञानुदय दिलाए और बंधन से छुटकारा दिला दे। मैं अगले जन्म के फेर में नहीं पड़ना चाहता। मैं आपको अपना शरीर, अपना दिमाग और अपनी बोली, सब कुछ अर्पण करता हूं। कपया मुझे खाना, कपड़े और ज्ञान दें।’
जब सभी लोग आयोजन के लिए जमा हो गए, तो मिलारेपा ने अपनी तांत्रिक शक्ति के बल पर घर में ओलावृश्टि करवा दी। जिसकी वजह से उसके चाचा-चाची समेत 80 से 85 लोगों की मृत्यु हो गई। वह पूरी जगह ओलों से भर गई थी।
यह वाकई एक खूबसूरत बात मिलारेपा ने कही थी। लोग अक्सर मार्पा के पास जाकर यह कहकर गलती करते थे कि हम आपको अपनी आत्मा देते हैं। आखिर जो आपकी है ही नहीं, उसेे देना तो बहुत ही आसान है। लेकिन जो आपके पास है, उसे देना बहुत ही मुश्किल है। अगर आप अपने गुरु को कुछ समर्पित करना चाहते हैं, तो अपने शरीर, दिमाग और बोली से बढ़कर कुछ और हो ही नहीं सकता है। इसके बाद आप अपनी राह पर होंगे।
मिलारेपा की बात सुनने के बाद मार्पा ने उसकी ओर देखा और फिर बोले, ‘तुम अपना शरीर, दिमाग और बोली मुझे दे रहे। इसके बदले मैं तुम्हें खाना और रहने की जगह दे सकता हूं। ज्ञान के लिए तुमको किसी और को देखना होगा। या फिर मैं तुमको ज्ञान दे सकता हूं और रहने व खाने का अपना इंतजाम तुमको कहीं और से करना होगा। इच्छा तुम्हारी है।’ वह वास्तव में सौदेबाजी कर रहा था! यह सुनकर मिलारेपा ने कहा, ‘ठीक है, मुझे आपसे ज्ञान चाहिए। मैं अपने खाने और रहने का बंदोबस्त कर लूंगा।’ इतना कह कर वह बाहर भिक्षा मांगने के लिए चला गया।
मिलारेपा एक जोशीला व्यक्ति था और जो भी करता था, उसमें कुछ ज्यादा ही कर बैठता था। वह बाहर भिक्षा मांगने चला गया और वह काफी दूर निकल गया और कई बोरे गेहूं के जमा कर लाया। दरअसल, वह एक ही बार में साल भर का गेहूं जमा कर लेना चाहता था, ताकि वह मार्पा के साथ बैठकर धर्म और ज्ञान की बातें सीख सके। उसने बहुत सारा गेहूं जमा कर लिया, जिसमें से थोड़ा गेहूं बेचकर उसने खाना बनाने के लिए पारंपरिक चार मूठ वाला तांबे का एक बर्तन खरीदा।
गेहूं के भारी बोझ के साथ वह मार्पा के घर वापस आ गया और धड़ाम की  आवाज के साथ उसने गेहूं का बोरा नीचे रखा। जब मार्पा ने यह आवाज सुनी, तब वह दोपहर का खाना खा रहा था। वह खाना खाते हुए बीच में से उठकर बाहर आया और बोला, ‘लगता है कि तुम बेहद गुस्से में हो। इस गेहूं के बोरे और बर्तन की आवाज से तुमने पूरे घर को दहला दिया। लगता है कि अपने चाचा के घर की तरह तुम इस घर को भी बर्बाद कर दोगे। बस बहुत हो गया, अब निकल जाओ यहां से।’
शाशे नदी

शाशे नदी अफ्रीका के बोत्सवाना और जिम्बाम्बे की मौसमी नदी है। यह बोत्सवाना से निकलती है। यह नदी जिम्बाबे में लिम्पोपो नदी से मिल जाती है। ताती,थूली,शाशानी और सिमुकवे नदियां प्रमुख सहायक नदी है।
अन्नमय कोश

अन्नमय कोश

सम्पूर्ण दृश्यमान जगत, ग्रह-नक्षत्र, तारे और हमारी यह पृथ्वी, आत्मा की प्रथम अभिव्यक्ति है। यह दिखाई देने वाला जड़ जगत जिसमें हमारा शरीर भी शामिल है यही अन्न से बना शरीर अन्नरसमय कहलाता हैं। इसीलिए वैदिक ऋषियों ने अन्न को ब्रह्म कहा है।
यह प्रथम कोश है जहाँ आत्मा स्वयं को अभिव्यक्त करती रहती है। शरीर कहने का मतलब सिर्फ मनुष्य ही नहीं सभी वृक्ष, लताओं और प्राणियों का शरीर।‍ जो आत्मा इस शरीर को ही सब कुछ मानकर भोग-विलास में निरंतर रहती है वही तमोगुणी कहलाती है। इस शरीर से बढ़कर भी कुछ है। इस जड़-प्रकृति जगत से बढ़कर भी कुछ है।
जड़ का अस्तित्व मानव से पहिले का है। प्राणियों से पहिले का है। वृक्ष और समुद्री लताओं से पहिले का है। पहिले पाँच तत्वों (अग्नि, जल, वायु, पृथवि, आकाश) की सत्ता ही विद्यमान थी। इस जड़ को ही शक्ति कहते हैं- अन्न रसमय कहते हैं। यही आत्मा की पूर्ण सुप्तावस्था है। यह आत्मा की अधोगति है। फिर जड़ में प्राण, मन और बुद्धि आदि सुप्त है। इस शरीर को पुष्‍ट और शुद्ध करने के लिए यम, नियम और आसन का प्रवधान है।
इस अन्नमय कोश को प्राणमय कोश ने, प्राणमय को मनोमय, मनोमय को विज्ञानमय और विज्ञानमय को आनंदमय कोश ने ढाँक रखा है। यह व्यक्ति पर निर्भर करता है कि वह क्या सिर्फ शरीर के तल पर ही जी रहा है या कि उससे ऊपर के आवरणों में। किसी तल पर जीने का अर्थ है कि हमारी चेतना या जागरण की स्थिति क्या है। जड़बुद्धि का मतलब ही यही है वह इतना बेहोश है कि उसे अपने होने का होश नहीं जैसे पत्थर और पशु।
भोजन विषात्तन

भोजन-विषात्तन, खाने-पीने की वस्तुओं में रोग उत्पन्न करनेवाले सूक्ष्म जीवों जैसे जीवाणु एवं कवक आदि के अधिक संख्या में मौजूद होने, या फिर खाद्य वस्तुओं में रोगाणुओं द्वारा उत्पन्न आविष (टॉक्सिन) के मौजूद होने के कारण उत्पन्न होनेवाले रोगों को भोजन विषात्तन कहते हैं।
इसके लिए कई जीवाणु उत्तरदायी होते हैं। इनमें से एक है साल्मोनेला टाइफीम्यूरियम (चित्रित)।
शिवसिंह सेंगर

शिवसिंह सेंगर (संवत् 1890-1935 वि.) हिन्दी के इतिहास लेखक थे।
शिवसिंह सेंगर ग्राम कांथा जिला उन्नाव के जमींदार श्री रणजीतसिंह के पुत्र थे। वे पुलिस इंस्पेक्टर होते हुए भी संस्कृत, फारसी और हिंदी कविता के अध्येता, रसिक काव्यप्रेमी तथा स्वयं भी कवि थे। "ब्रह्मोत्तर खंड" और "शिवपुराण" का हिंदी अनुवाद करने के अतिरिक्त आपकी प्रसिद्धि हिंदी कविता के पहले इतिहासग्रंथ "शिवसिंह सरोज" (रचनाकाल सं. 1934 वि.) लिखने के कारण है। हिन्दी साहित्य में उनकी अपार निष्ठा थी। उनका निजी पुस्तकालय हिन्दी साहित्य की पुस्तकों से भरा था। जब बहुत सारी पुस्तकें जमा हो गईं तो उनके मन में आया कि इन ग्रन्थों और कवियों का परिचय दिया जाय।
इस अनूठे साहित्यसेवी का देहावसान 1879 ई. में मात्र 45 वर्ष की आयु में हुआ।
केरल अनूपझीलें

केरल अनूपझीलें या केरल बैकवॉटर्स भारत के दक्षिण में स्थित केरल राज्य में अरब सागर से सामांतर कुछ दूरी पर स्थित खारी अनूप झीलों और झीलों की एक शृंखला है। इसमें प्राकृतिक और कृत्रिम नहरों द्वारा जुड़ी हुई पाँच बड़ी झीलें हैं जिनमें ३८ नदियाँ जल लाती हैं। यह केरल की उत्तर-दक्षिण लम्बाई के लगभग आधे भाग पर विस्तृत है। केरल अनूपझीलें पश्चिमी घाट से उतरती हुई नदियों के नदीमुखों के सामने समुद्री लहरों व ज्वार-भाटा के प्रभाव से बने बाधा द्वीपों के पीछे बन गई हैं।
केरल अनूपझील क्षेत्र में नहरों, झीलों, नदियों और समुद्री क्षेत्रों पर विस्तृत ९०० किलोमीटर से अधिक जलमार्ग हैं। यहाँ जल के किनारे कई गाँव और नगर बसे हुए हैं जहाँ से पर्यटक इन अनूपझीलों का आनंद लेने आते हैं। भारत का राष्ट्रीय जलमार्ग ३ यहाँ कोल्लम से कोट्टापुरम तक २०५ किमी तय करता है और दक्षिणी केरल में तट के साथ-साथ समानांतर चलता है। यह माल-वहन और पर्यटन के लिये महत्वपूर्ण है।

अष्टमुडी झील

२०० वर्ग किमी क्षेत्रफल वाली अष्टमुडी झील कोल्लम के पास स्थित है और यह पर्यटकों द्वरा सबसे अधिक देखी जाने वाली झील है। इसके सम्बन्धित एक विस्तृत नहरों का जाल है जो पास के शहर में बिछी हुई हैं।

नदियाँ

उत्तर से दक्षिण क्रमानुसार इस क्षेत्र की महत्वपूर्ण नदियाँ (और उनकी लम्बाई) इस प्रकार हैं: वालपट्टनम नदी (११० किमी), चलियार नदी (६९ किमी), कदलुंदिपुड़ा (२०९ किमी), चालाकुडी नदी (१३० किमी), पेरियर (२४४ किमी), पम्बा (१७६ किमी), अचनकोइल (१२८ किमी) और कल्लदायार (१२१ किमी)। इनके अतिरिक्त ३५ अन्य छोटी नदियाँ और झरने पश्चिमी घाट से उतरकर आते हैं जिनमें से कई पर नाविक परिवहन चलता है।

पर्यावरण

केरल अनूपझीलों का एक अनूठा पारिस्थितिक तंत्र है जहाँ नदियों का मीठा पानी अरब सागर के खारे पानी से मिलता है। कोल्लम में नीन्दाकारा के पास यहाँ एक बाँध बनाया गया है जिस से खारे समुद्री पानी को रोका जाता है ताकि मीठा पानी बचा रहे और सिंचाई के लिये प्रयोग किया हाता है।
इसमें जलीय जीव जातियाँ पनपती हैं जिनमें केकड़े, मेढक, पंकलंघी, कई प्रकार के जलीय पक्षी (जैसे कि टर्न, किंगफिशर, डार्टर व जलकाक) और प्राणी (जैसे कि ऊदबिलाव और कछुआ) रहते हैं। ताड़, केतकी और कई पत्तेदार पौधे और झाड़ियाँ इन अनूपझीलों के किनारों को हराभरा रूप देती हैं।
द फिंकलर क्वेश्चन

ब्रितानी अंग्रेजी साहित्यकार हॉवर्ड जैकबसन द्वारा लिखित हास्य उपन्यास जिसे 2010 के मैन बुकर पुरस्कार से सम्मानित किया गया था। जैकबसन का यह उपन्यास स्कूली दिनों के दो दोस्तों और टीचर के बीच उनके रिश्तों को रोचक तरीके से उजागर करता है।

कथानक

उपन्यास का मुख्य पात्र पूर्व रेडियो पत्रकार जूलियन ट्रेसलव है जो यहूदी न होने के बावजूद खुद को यहूदी की तरह विकसित करता है। यहूदी जीवन शैली अपनाने का काम वह बचपन के अपने दो यहूदी दोस्तों की संगत में करता है। इस पूरे घटनाक्रम को उपन्यास में बड़े ही रोचक ढंग से पेश किया गया है।

टिप्पणियाँ

इस पुस्तक को पांच जजों की ज्यूरी ने 3-2 के बहुमत से बुकर के ल्ए चुना। ज्यूरी के प्रमुख अंग्रेजी लेखक एंड्रयू मोशन ने कहा कि द फिंकलर क्वेश्चन बहुत ही श्रेष्ठ उपन्यास है। इसमें विषयवस्तु को बेहद हल्के फुल्के अंदाज में और मजाकिया लहजे से उकेरा गया है। इसमें लेखक की दिमागी कलाबाजी में खूब देखने को मिलती है।
विहार पंचमी

विहार पंचमी अथवा विवाह पंचमी हिंदू धार्मिक मान्यता के अनुसार मार्गशीर्ष शुक्ल पंचमी बांकेबिहारी के प्रकट होने की तिथि भी है। रामायण के अनुसार त्रेता युग में सीता-राम का विवाह इसी दिन हुआ माना जाता है। मिथिलाचंल और अयोध्या में यह तिथि 'विवाह पंचमी' के नाम से प्रसिद्ध है।
जोमोल्हारी

धार्मिक पर्वत

यह पर्वत तिब्बती बौद्ध धर्म में एक पवित्र स्थान रखता है और पाँच त्शेरिंगमा बहनों को समर्पित है। यह बहने तिब्बत व भूटान की "जोमो" (यानि रक्षक देवियाँ) कहलाती हैं जिन्हें पद्मसम्भव ने स्वयं सौगन्ध दिलवाई थी के वे इस जगह, लोगों व उनके बौद्ध धर्म की रक्षा करेंगी। भूटानी ओर एक जोमोल्हारी मंदिर है, जिसके पास मिलारेपा और ग्याला लोरेपा नामक ध्यान व समाधि लगाने की गुफ़ाएँ हैं तथा एक घंटे की पैदलयात्रा दूर 4450 मीटर की ऊँचाई पर त्सेरिंगमा ल्हात्सो (Tseringma Lhatso) नामक धार्मिक झील है। पर्वत से उत्तर में तिब्बती तरफ़ भी 5100 मीटर की ऊँचाई पर जोमो ल्हारंग (Jomo Lharang) नामक धार्मिक झील है जहाँ पास की पागरी (Pagri) नामक बस्ती से वार्षिक तीर्थयात्रा चलती है।
लघु अवधि स्मृति

लघु अवधि स्मृति जिसे मुख्य या सक्रिय स्मृति भी कहा जाता है। यह कुछ समाय के लिए जानकारी को याद रखता है। उसके कुछ समय के पश्चात यह स्मृति में नहीं रहता है। उदाहरण के लिए यदि 4 + 5 या 6 - 3 आदि संख्या को जोड़ना या घटाना करते समय हम मन में ही इन संख्या को याद रखते हैं और उत्तर मिलने के पर कुछ ही समय में भूल जाते हैं। इनमें बड़ी संख्या को दीर्घकालिक स्मृति में याद रखा जा सकता है।
आलोचना

सैद्धान्तिक आलोचना

सैद्धान्तिक आलोचना में साहित्य के सिद्धान्तों पर विचार होता है। इसमें प्राचीन शास्त्रीय काव्यागों - रस, अलंकार आदि और साहित्य की आधुनिक मान्यताओं तथा नियमों की मुख्य रूप से विवचेना की जाती है। सैद्धान्तिक आलोचना में विचार का बिन्दु यह है कि साहित्य का मानदंड शास्त्रीय है या ऐतिहासिक। मानदंड का शास्त्रीय रूप, स्थिर और अपरिवर्तनशील होता है किन्तु मानदंडों को ऐतिहासिक श्रेणी माननेपर उनका स्वरूप परिवर्तनशील और विकासात्मक होता है। दोनों प्रकार की सैद्धान्तिक आलोचनाएँ उपलब्ध हैं। किन्तु अब उसी सैद्धान्तिक आलोचना का महत्त्व अधिक है जो साहित्य के तत्वों और नियमों की ऐतिहासिक प्रक्रिया में विकासमान मानती है।

प्रभावाभिव्यजंक आलोचना

इस आलोचना में काव्य का जो प्रभाव आलोचक के मन पर पड़ता है उसे वह सजीले पद-विन्यास में व्यस्त कर देता है। इसमें वयैक्तिक रुचि ही मुख्य है। प्रभावाभिव्यजंक समालोचना कोई ठȤक-Ǒठकाने की वस्तु नहीं है। न ज्ञान के क्षेत्र में उसका मूल्य है न भाव के क्षेत्र में।
वीर-ज़ारा

संक्षेप

यह फ़िल्म यश चोपड़ा द्वारा बनाई गई एक प्रेम कहानी है। इसमें भारतीय वायु सेना में स्क्वाड्रन लीडर वीर प्रताप सिंह (शाहरुख़ खान) और पाकिस्तान की ज़ारा हयात खान (प्रीति ज़िंटा) के बीच प्रेम दिखाया गया है। फ़िल्म में दोनों की मुलाक़ात तब होती है जब ज़ारा, जो पाकिस्तान से अपनी बेबे (ज़ोहरा सहगल) की अस्थियाँ कीरतपुर साहिब में बहाने आई होती हैं, कि बस पहाड़ों में फँस जाती है और उन्हें (और बस के अन्य यात्रियों को) बचाने के लिए भारतीय वायु सेना से वीर (हेलिकॉप्टर में) आते हैं। इसके बाद वीर ज़ारा को अपना गाँव दिखाने ले जाते हैं और वहाँ उन्हें ज़ारा से प्यार हो जाता है। गाँव में वीर ज़ारा को अपने बाउजी (अमिताभ बच्चन) और माती (हेमा मालिनी) से भी मिलवाते हैं। ज़ारा वीर के गाँव में एक दिन (लोहड़ी के दिन) रुकती हैं। ज़ारा वीर को ये नहीं बताती कि उनकी मंगनी रज़ा शिराज़ी (मनोज वाजपेयी) से हो चुकी है। जब वीर ज़ारा को स्टेशन पर छोड़ने जाते हैं तो रज़ा उन्हें वहाँ मिलते हैं और उन्हें इस बात का पता चलता है। वो रज़ा के सामने ज़ारा से अपनी मुहब्बत का इज़हार करते हैं और ज़ारा रज़ा के साथ वापिस पाकिस्तान चली जाती हैं।
कुछ समय बाद वीर को ज़ारा के घर से शब्बो (दिव्या दत्ता) का फ़ोन आता है और वो वायुसेना से इस्तीफ़ा देकर पाकिस्तान चले जाते हैं। लाहौर में ज़ारा के पिता को वीर के अचानक आने से और ज़ारा के वीर से मिलने से दिल का दौरा पड़ जाता है। फिर ज़ारा से मिलते हैं और उन्हें समझाते हैं कि उन्हें शादी करनी होगी। ज़ारा शादी के लिए हाँमी भर देती हैं, लेकिन रज़ा वीर को भारत के रिसर्च ऐंड ऐनैलिसिस विंग (रौ) का एजेंट होने के झूठे इलज़ाम में पाकिस्तान में जेल भिजवा देते हैं।
२२ साल बाद सामया सिद्दीक़ी (रानी मुखर्जी) वीर का केस लेती हैं और वीर उन्हें अपनी पूरी कहानी बताते हैं। सामया भारत जाती हैं वीर के गाँव से सुबूत लाने और वहाँ उन्हें ज़ारा मिलती हैं, जो कई साल से शब्बो के साथ वहीं रह रही होती हैं। वहाँ जिस बस में वीर आने वाले थे, उस बस के पहाड़ से गिरने की खबर आई होती है और दोनों को यही पता होता है कि वीर मर गए हैं। सामया उन्हें सच्चाई बताती हैं और वे सामया के साथ सुबूत लेकर पाकिस्तान जाती हैं। वीर केस जीत जाते हैं और वीर और ज़ारा वीर के गाँव में रहने लगते है।

संगीत

फ़िल्म के गीतों के बोल जावेद अख्तर ने दिए हैं और संगीत निर्देशन मदन मोहन ने किया है।

बॉक्स ऑफिस

वीर-ज़ारा सिनेमाघरों में १२ नवम्बर २००४ को आयी और विश्वभर में कुल $९४२.२ मिलियन का व्यवसाय किया। इस फिल्म ने भारत में $ ५८० की कमाई की और उस साल की सबसे बड़ी ब्लॉकबस्टर बन गयी। अपने पहले ही हफ्ते में $१७० मिलियन का व्यवसाय कर यह फिल्म २००५ तक पहले हफ्ते में सबसे अधिक व्यवसाय करने वाली फिल्म बनी रही।
वीर-ज़ारा ने न केवल भारत और पाकिस्तान, बल्कि यू.के, जर्मनी, फ्रान्स, दक्षिण अफ्रीका और अमेरिका में भी $३५७.५ मिलियन का व्यवसाय किया और उस साल की सबसे सफल अंतरराष्ट्रीय स्तर पर प्रदर्शित होने वाली बॉलिवुड फिल्म बन गयी।
बर्लिन फिल्म उत्सव में जब यह फिल्म दिखाई गयी तो दर्शकों ने इसे खूब सराहा। अप्रैल २००६ में वीर-ज़ारा का पेरिस के सबसे बड़े थिएटर, द ग्रॉड रेक्स में प्रथम प्रदर्शन हुआ। यह पहली हिंदी फिल्म है जिसे इतने विशाल अंतरराष्ट्रीय स्तर पर दिखया गया है।

समीक्षाएँ

वीर-ज़ारा को समीक्षकों ने भी सराहा और उसे अधिकतर ने सकरात्मक प्रतिक्रिया दी।
1990 सिनसिनाटी मास्टर्स

पुरुष एकल

स्टीफन एडबर्ग ने  बैड गिलबर्ट को 6-1, 6-1 से हराया।
उस्तुरा

उस्तरा नाई का औज़ार है।

उदाहरण

हर सुबह कल्लू नाई उस्तरे से लोगों की दाढ़ी बनाता है।
डुमुरिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है।

अवस्थिति

डुमुरिय़ा उपजिला बांग्लादेश के दक्षिण-पश्चिमी भाग में, खुलना विभाग के खुलना जिले में, खुलना शहर के निकट स्थित है।
मिर्जापुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

मिर्जापुर उपजिला बांग्लादेश के मध्य में स्थित, ढाका विभाग के टाङाइल जिले में स्थित है।
बुद्ध (उपाधि)

बौद्ध धर्म में, बुद्ध उस व्यक्ति को कहते हैं जिसने ज्ञान, निर्वाण और बुद्धत्व प्राप्त कर लिया हो तथा चार आर्य सत्यों को समझ लिया हो। प्रायः 'बुद्ध' शब्द से महात्मा बुद्ध का बोध होता है किन्तु यह अन्य व्यक्तियों के लिए भी प्रयुक्त हो सकता है।
क़तर

नामकरण

माना जाता है कि कतर नाम आज के जुबारा नामक शहर के प्राचीन नाम "कतारा" से उत्पन्न हुआ है, जो प्राचीन समय में क्षेत्र का महत्वपूर्ण बंदरगाह और शहर था। "कतारा" शब्द पोटोल्मी द्वारा बनाए गए अरब प्रायद्वीप के मानचित्र पर पहली बार नजर आया था।
कार्टूनिस्ट्स क्लब ऑफ इंडिया

कार्टूनिस्ट्स क्लब ऑफ इंडिया CCI: भारतीय कार्टूनिस्टों के बीच सांस्कृतिक और व्यावसायिक गतिविधियों को बढ़ावा देने, भारत में कार्टून कला की सार्थकता एवं सकारात्मकता के लिए एक प्रगतिशील मंच प्रदान करने के लक्ष्य से भारतीय कार्टूनिस्टों का एक पंजीकृत संगठन

इतिहास

कार्टूनिस्ट्स क्लब ऑफ इंडिया की स्थापना, अखबारों से जुड़े और फ्रीलांस कार्टूनिस्टों द्वारा २ अप्रैल १९९१ में हुर्इ। इन कार्टूनिस्टों में राजधानी दिल्ली के अलावा भारत के अन्य भागों के भी स्थापित कार्टूनिस्ट सम्मिलित हुये। साधनों के अभाव के बावजूद कार्टूनिस्ट क्लब का सबसे पहला सफल आयोजन १९९२ में दिल्ली की श्रीधरानी आर्ट गैलरी में प्रसिद्ध कार्टूनिस्ट अहमद और कुट्टी के कार्टूनों की सफल प्रदर्शनी थी। हिन्दुस्तान टाइम्स के सहयोग से हुयेl in UI इस समारोह में तत्कालीन सूचना राज्य मन्त्री अजित पांजा के हाथों दोनों अग्रणी कार्टूनिस्टों का सम्मान किया गया। इस आयोजन को दूरदर्शन और समस्त बड़े अखबारों ने प्रमुखता के साथ स्थान दिया। दिल्ली के हर प्रकार के प्रबुद्ध लोगों, कार्टून प्रेमियों और कला प्रेमिओं में इस आयोजन को लेकर कितनी उत्सुकता थी इसका अन्दाज गैलरी में उमड़ी भीड़ से हो रहा था।
ज़िम्बाब्वे क्रिकेट टीम का आयरलैंड दौरा

वनडे सीरीज

साल 2007 से अब तक 13 मैचों की 8 (उसमें विश्व कप) सीरीज हुई हैं। उसमें आयरलैंड ने 1 सीरीज और 0 आईसीसी टूर्नामेंट जीते हैं।

टी20ई सीरीज

साल 2014 से अब तक 3 मैचों की 5 (उसमें विश्व कप) सीरीज हुई हैं। उसमें आयरलैंड ने 0 सीरीज और 0 आईसीसी टूर्नामेंट जीते हैं।